Renate Boy
Renate Boy (sünninimi Renate Garisch-Culmberger; 24. jaanuar 1939 – 5. jaanuar 2023) oli saksa kuulitõukaja. Renate Boy osales kolmedel olümpiamängudel. 1960. aasta suveolümpiamängudel Roomas sai ta kuulitõukes 6. koha. 1964. aasta suveolümpiamängudel Tōkyōs võitis ta Tamara Pressi järel hõbemedali. 1968. aasta suveolümpiamängudel Méxicos sai ta 5. koha. Tema isiklik rekord kuulitõukes oli 11. septembril 1969 Berliinis tõugatud 17.87.